

**MINISTARSTVO TURIZMA**

Javni poziv srednjim strukovnim školama za jačanje kompetencija strukovnih zanimanja kroz izradu projekata za turizam

PROMOCIJA I JAČANJE KOMPETENCIJA

STRUKOVNIH ZANIMANJA

ZA TURIZAM

 2015.

Upute za prijavitelje

Datum raspisivanja javnog poziva

30. siječnja 2015.

Rok za dostavu prijava

02. ožujka 2015.

Sadržaj

|  |  |  |
| --- | --- | --- |
| **1.** | **IZRADA PROJEKATA SREDNJIH STRUKOVNIH ŠKOLA U 2015. - PROMOCIJA ZANIMANJA** | 3 |
|  | 1.1 | Ciljevi javnog poziva i priroriteti za dodjelu bespovratnih sredstava | 3 |
|  | 1.2 | Planirani iznosi i ukupna vrijednost javnog poziva | 3 |
|  |  |  |
| **2.** | **FORMALNI UVJETI JAVNOG POZIVA** | 3 |
|  |  |  |
|  | 2.1 | Prihvatljivi prijavitelji: tko može podnijeti prijavu | 4 |
|  | 2.2 | Prihvatljive aktivnosti koje će se financirati putem javnog poziva | 4 |
|  | 2.3 | Prihvatljivi troškovi koji će se financirati ovim javnim pozivom | 4 |
|  | 2.4 | Kako se prijaviti? | 5 |
|  |  | 2.4.1 | Obvezni obrasci i prilozi | 6 |
|  |  | 2.4.2 | Kako i gdje poslati prijavu? | 6 |
|  |  | 2.4.3 | Rok za slanje prijave | 6 |
|  |  | 2.4.4. | Kome se obratiti ukoliko imate pitanja? | 6 |
|  | 2.5 | Procjena prijava i donošenje odluke o dodjeli bespovratnih sredstava | 7 |
|  | 2.6. | Rok za izradu projekata i dostava dokaznica | 9 |
|  | 2.7 | Izbor najboljih projekata | 9 |
|  | 2.8 | Indikativni kalendar postupka javnog poziva | 10 |
|  |  |  |  |

1. **IZRADA PROJEKATA SREDNJIH STRUKOVNIH ŠKOLA U 2015. - PROMOCIJA ZANIMANJA**

|  |
| --- |
| ***1.1. Ciljevi javnog poziva i prioriteti za dodjelu bespovratnih sredstava***  |

Strategija razvoja turizma Republike Hrvatske do 2020. godine, u skladu s ciljevima Nacionalnog strateškog referentnog okvira, a vodeći računa o postojećim ograničavajućim činiteljima budućeg turističkog razvoja RH te o globalnim trendovima u turističkoj potražnji, jasno definira glavni cilj razvoja hrvatskog turizma do 2020. godine kroz povećanje atraktivnosti i konkurentnosti turizma.

Za postizanje postavljenog cilja u razdoblju do 2020. utvrđena su ograničenja koja usporavaju daljnji razvoj hrvatskog turizma, u konačnici jačanje konkurentnosti hrvatskog turističkog proizvoda.

Bitan ograničavajući faktor je obrazovni sustav nedovoljno prilagođen potrebama i zahtjevima dinamičnog međunarodnog turističkog tržišta, nedovoljne i neadekvatne kompetencije kadrova zaposlenih u turizmu, ali i u drugim gospodarskim sektorima koji čine sastavni dio ukupnog turističkog proizvoda.

Javnim pozivom za izradu projekata u turizmu i za turizam, želi se utjecati na **jačanje kompetencija i podizanje kvalitete ljudskih potencijala, učenika srednjih strukovnih škola kroz:**

* podizanje razine svijesti kod učenika i nastavnika o turizmu kao multisektorskom resoru
* međusektorsko gospodarsko povezivanje kroz obrazovni proces (IT-elektrotehnika i računalstvo, kreativni, poljoprivreda i prehrana, zdravstvo i socijalna skrb, grafički, umjetnost i dr.)
* motiviranje mladih za rad u turizmu
* osposobljavanje učenika za sagledavanje turističkog razvoja kroz destinacijski pristup
* upoznavanje učenika s projektiranjem za EU fondove
* upoznavanje učenika strukovnih škola iz drugih obrazovnih sektora s mogućnostima realizacije projekata u turizmu
* povezivanje obrazovnih institucija i privatnog sektora
* razvijanje projektnog načina razmišljanja kod učenika
* razvijanje poduzetničkog duha kod učenika
* razvijanje timskog rada kod učenika

**Prioriteti za dodjelu bespovratnih sredstava**

Prioriteti za dodjelu bespovratnih sredstava su projekti:

* Koje prijavljuju najmanje dvije škole partneri iz različih obrazovnih sektora (npr. turizam i elektrotehnička škola i sl.)
* koji su u skladu sa **Strategijom razvoja turizma RH do 2020.**
* koji uključuju konzultacije/suradnju s institucijama i dr. dionicima relevantnim za pripremu i provedbu projekta (komore, strukovne udruge, turističke zajednice, jedinice lokalne uprave, fakultete, institute, gospodarske tvrtke – hoteli, turističke agencije i dr.) iz javnog, privatnog i civilnog sektora
* koji su usklađeni sa 11 tematskih ciljeva za korištenje EU fondova u financijskoj perspektivi 2014-2020.
* koji su usklađeni sa 5 temeljnih ciljeva strategije Europa 2020.
* koji su usklađeni sa 3 vrste rasta definirane strategijom Europa 2020. (pametan, održiv i uključiv)

**Linkovi:**

* [**www.mint.hr**](http://www.mint.hr)(Strategija razvoja turizma RH do 2020.)
* [**www.eu-projekti.info**](http://www.eu-projekti.info)
* [**www.mrrfeu.hr**](http://www.mrrfeu.hr)

|  |
| --- |
| ***1.2 Planirani iznosi i ukupna vrijednost javnog poziva***  |

(1) Ukupna planirana vrijednost javnog poziva **400.000,00 kn**

(2) Iznos zatraženih i odobrenih sredstava može biti najviše:

- **15.000 kn** ukoliko projekt prijavljuje **1 škola** (prijavitelj)

- **25.000 kn** ukoliko se projekt prijavljuje u partnerstvu **2 ili više** škola

(3) Prijavitelj može prijaviti najviše **jedan** projekt.

(4) Prijavitelj po pojedinom projektu može tražiti do **100%** **vrijednosti projekta**.

1. **FORMALNI UVJETI JAVNOG POZIVA**
	1. **Prihvatljivi prijavitelji: tko može podnijeti prijavu?**

(1) Prijavu na javni poziv mogu podnijeti:

**- srednje strukovne i umjetničke škole (u daljnjem tekstu: Prijavitelj)**

(2) **Obvezni uvjeti** koje Prijavitelji moraju ispunjavati su slijedeći:

- da su pravodobno i u cijelosti ispunili ugovorne obveze preuzete temeljem prijašnjih ugovora o dodjeli

 bespovratnih sredstava

- da su im osnivači Grad Zagreb, županija ili Republika Hrvatska

(3) Svaka škola prijavljuje **projektni tim** u sastavu**:**

* **1 voditelj projekta- profesor/mentor**
* **najmanje 5 članova tima/učenici**

**2.2 Prihvatljivi partneri: tko može biti partner?**

(1) Partneri mogu biti:

 **- srednje strukovne i umjetničke škole**

- prihvatljiva partnerstva: dvije ili više strukovnih škola istog obrazovnog sektora

 dvije ili više strukovnih i/ili umjetničkih škola različitih obrazovnih sektora

(2) **Obvezni uvjeti** koje Partneri moraju ispunjavati su slijedeći:

 - da su im osnivači Grad Zagreb, županije ili Republika Hrvatska

- škole-partneri potpisuju i prilažu **Izjavu o partnerstvu**

- škola-nositelj i škole-partneri mogu prijaviti **svaka po jednog voditelja tima**-profesora mentora

* 1. **Prihvatljive aktivnosti koje će se financirati putem javnog poziva**

**Sredstva su namijenjena za**:

1. Novi turistički proizvod/i za jačanje ukupne konkurentnosti destinacije u kojoj se škola/škole nalaze temeljen/i na:
* povezivanju javnog, civilnog, privatnog sektora i znanosti (razvoja)
* pozitivnim učincima u zaštiti okoliša
* uvođenju novih tehnologija
* uključivanju strateški definiranih posebnih oblika turizma (nautički, zdravstveni, kulturni, poslovni, golf, cikloturizam, ruralni i planinski, eno i gastro, omladinski, socijalni i dr.)
1. Projekte nastale u suradnji s drugim obrazovnim sektorima u svrhu razvoja turizma IT-elektrotehnika i računalstvo, kreativni, poljoprivreda i prehrana, zdravstvo i socijalna skrb, grafički, umjetnost i dr.)
2. Jačanje konkurentnosti ljudskih potencijala u suradnji s privatnim sektorom kroz:
* razvijanje regionalnog srednjoškolskog centra obrazovanja za turizam u destinaciji u kojoj se škola nalazi
* razvijanje trening centra za kadrove u turizmu i ugostiteljstvu
* povezivanje s međunarodnim obrazovnim centrima izvrsnosti (prekogranična i transnacionalna suradnja)
* razvijanje sustava cjeloživotnog učenja
* drugo
1. Novi oblici promocije:
* branding
* uvođenje IT komunikacijske tehnologije (korištenje društvenih mreža, internet i dr.)
* drugo
1. Unapređenje procesa upravljanja destinacijom kroz:
* povezivanje dionika u turizmu destinacije
* klasteri
* drugo

**2.4 Prihvatljivi troškovi koji će se financirati ovim javnim pozivom**

Sredstvima ovog javnog poziva mogu se financirati samo stvarni i prihvatljivi troškovi, nastali tijekom izrade projekta u vremenskom razdoblju naznačenom u ovim Uputama.

**Prilikom procjene projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova**. **Davatelj poticaja može tražiti korekciju proračuna.**

1. Prihvatljivi izravni troškovi:
* troškovi naknade voditelju/profesoru-mentoru izrade projekta koji moraju biti zaposlenici škole u visini **do** 10% vrijednosti projekta
* troškovi izrade projekta: nabava robe i usluga za neposrednu provedbu projekta (papir, punjenja za pisače, CD/DVD-i , namirnice i pića i dr.),
* troškovi komunikacije (telefona, interneta,mobitela i sl.) za vrijeme izrade projekta u visini **do** 10% vrijednosti projekta
* nabavka opreme nužna za izradu projekta u visini **do** 20% vrijednosti projekta,
* putni troškovi za vrijeme provedbe projekta u visini **do** 10% vrijednosti projekta
* troškovi promocije/vidljivosti projekta u visini do 5% vrijednosti projekta
1. **Prihvatljiv neizravni** **trošak:**

 - trošak solemnizirane bjanko zadužnice

*\*bjanko zadužnicu dostavlja škola-nositelj projekta kao sredstvo osiguranja namjenskog korištenja sredstava za ukupnu ugovorenu vrijednost projekta*

Vrsta i visina troškova odobrenih u obrascu proračuna prijave moraju odgovarati vrsti i visini troškova u obrascu financijskog izvješća kod pravdanja sredstava s dozvoljenim odstupanjem do 5% .

|  |
| --- |
| 2.5 KAKO SE PRIJAVITI? |

2.5.1 Obvezni obrasci i prilozi

(1) **Obvezni obrasci za prijavu**:

* Jedan Opisni obrazac prijave na propisanom obrascu ispunjen isključivo na računalu, potpisan i ovjeren – potpisuje ga škola-nositelj projekta
* Obrazac proračuna projekta na propisanom obrascu ispunjen isključivo na računalu (u slučaju partnerstva svaka škola partner dostavlja svoj obrazac proračuna)
* Izjava o partnerstvu na propisanom obrascu (ukoliko se projekt prijavljuje u partnerstvu)

(2) **Obvezni prilozi za prijavu**:

* Dokaz o pravnom statusu za nositelja i sve partnere (ukoliko se projekt izrađuje u partnerstvu)
* Potvrda nadležne Porezne uprave o nepostojanju duga prema državi (ne starija od 30 dana) za nositelja i sve partnere (ukoliko se projekt izrađuje u partnerstvu)
* Dokaz da je voditelj projekta/profesor-mentor zaposlenik škole prijavitelja (u slučaju partnerstva, za sve mentore)

2.5.2 Kako i gdje poslati prijavu?

(1) **Obvezne obrasce i propisanu dokumentaciju potrebno je poslati**:

* u papirnatom obliku obvezno s vlastoručnim potpisom osobe ovlaštene za zastupanje i službenim pečatom Prijavitelja-nositelja projekta (jedan izvornik)

(2) **Neće se uzeti u razmatranje prijave:**

* ukoliko je prijava poslana izvan roka navedenog u ovim Uputama

(3) **Prijave se mogu slati:**

* preporučeno poštom
* kurirom ili
* osobno

(4) **Omotnica s prijavom treba biti ispunjena prema primjeru u nastavku:**

|  |  |
| --- | --- |
| **Puni naziv i adresa prijavitelja**  | Ministarstvo turizmaPrisavlje 1410000 Zagreb**Prijava na javni poziv – R.br. 217 „PROMOCIJA ZANIMANJA I JAČANJE KOMPETENCIJA STRUKOVNIH ZANIMANJA ZA TURIZAM 2015. - NE OTVARATI“**  |

2.5.3 Rok za slanje prijave

Rok za prijavu na Javni poziv je **02. ožujak 2015. godine**.

Ukoliko se prijava dostavlja osobno ili putem kurira mora se predati **u urudžbeni ured** najkasnije **02. ožujka 2015. do 15,00 sati**.

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na javni poziv. U slučaju da je prijava dostavljena osobno u pisarnicu, Prijavitelju će biti izdana potvrda o točnom vremenu prijama pošiljke.

**Sve prijave poslane izvan roka neće biti uzete u razmatranje.**

2.4.4 Kome se obratiti ukoliko imate pitanja?

Sva pitanja vezana uz javni poziv mogu se postaviti **ISKLJUČIVO elektroničkim putem**, slanjem upita na slijedeću e-mail adresu: **promocijazanimanja@mint.hr**.

|  |
| --- |
| * 1. ***Procjena prijava i donošenje odluke o dodjeli bespovratnih sredstava***
 |

Sve pristigle i zaprimljene prijave proći će kroz sljedeću proceduru:

**(A) PREGLED PRIJAVA U ODNOSU NA PROPISANE FORMALNE UVJETE JAVNOG POZIVA**

Ministarstvo turizma ustrojava Stručnu radnu skupinu za provjeru propisanih formalnih uvjeta javnog poziva (dalje: Radna skupina). Radnu skupinu čine zaposlenici Ministarstva turizma.

**Propisani formalni uvjeti javnog poziva koji će se provjeravati pri otvaranju prijava:**

* Prijava je poslana u propisanom roku
* Prijava je poslana na propisanim, potpisanim i ovjerenim obrascima
* Obrasci su ispunjeni putem računala
* Obrasci su ispunjeni u cjelosti
* Prijavitelj (nositelj i partner-i) pravodobno i u cijelosti ispunjava ugovorne obveze preuzete temeljem prijašnjih

 ugovora o dodjeli bespovratnih sredstava

* Osnivač Prijavitelja (nositelja/partnera) i partnera (ukoliko se projekt izrađuje u partnerstvu) je Grad Zagreb,

županija ili Republika Hrvatska

* Prijava sadrži sve obvezne obrasce i priloge

Nakon provjere svih pristiglih i zaprimljenih prijava u odnosu na propisane uvjete javnog poziva, Radna skupina izrađuje listu prijava koje su zadovoljile propisane formalne uvjete i upućuje ih Povjerenstvu na procjenu kvalitete.

 **(B) PROCJENA PRIJAVA KOJE SU ZADOVOLJILE PROPISANE FORMALNE UVJETE JAVNOG POZIVA**

Ministarstvo turizma ustrojava Povjerenstvo za odabir projekata i dodjelu bespovratnih sredstava (dalje: Povjerenstvo) koje se sastoji od 5 članova.

Svaka pristigla i zaprimljena prijava ocjenjuje se temeljem Obrasca za procjenu.

|  |
| --- |
| **OBRAZAC ZA PROCJENU PROJEKTA**  |

|  |
| --- |
| NAZIV PRIJAVITELJA-NOSITELJA PROJEKTA: |
| NAZIV PARTNERA (ukoliko se projekt provodi kroz partnerstvo): |
| NAZIV PROJEKTA: |
| KLASA PRIJAVE: |

Svakom pitanju dodijeliti će se bodovi od 1-10 (1 je najniži bod).

|  |  |  |
| --- | --- | --- |
| **I** | **OBUHVAT** | **Broj bodova** |
| 1. | U kojoj mjeri je projekt u skladu s prioritetima navedenim u Javnom pozivu? |  |
| 2. | U kom obimu je projekt temeljen na Strategiji razvoja turizma RH do 2020? |  |
| 3. | U kom obimu projekt prati EU strategije razvoja? |  |
| 4. | U kojoj mjeri projekt sadrži originalnost i inovativnost? |  |
| 5. | U kojoj mjeri projekt sadrži primjenu novih znanja i tehnologije? |  |
|  | **Ukupno** |  |
| **II** | **PRORAČUN I IZVEDIVOST PROJEKTA** | **Broj bodova** |
| 1. | U kojoj mjeri je planirani proračun izrade projekta realan? |  |
| 2. | Koliko su navedeni izdaci opravdani za izradu predloženog projekta? |  |
| 3. | U kojoj mjeri stavke proračuna prate aktivnosti projekta? |  |
| 4. | U kojoj mjeri projekt predstavlja idejni projekt za apliciranje na strukturne fondove EU? |  |
|  | **Ukupno** |  |
| **III** | **CILJEVI I REZULTATI** | **Broj bodova** |
| 1. | Koliko su ciljevi projekta jasno i realno postavljeni? |  |
| 2. | U kojoj mjeri su očekivani rezultati usklađeni s predloženim aktivnostima? |  |
| 3. | Da li i u kolikoj mjeri predloženi projekt doprinosi ostvarenju ciljevima javnog poziva? |  |
|  | **Ukupno** |  |
| **IV** | **OCJENA PROJEKTNOG TIMA**  | **Broj bodova** |
|  | **OCJENA PROJEKTNOG TIMA NOSITELJA PROJEKTA** |  |
| 1. | U kojoj mjeri je sastav tima/broj članova tima u skladu s obujmom projekta? |  |
|  | **OCJENA PROJEKTNOG TIMA PARTNERA 1** | **Broj bodova** |
| 1. | U kojoj mjeri je sastav tima/broj članova tima u skladu s obujmom projekta? |  |
|  | **OCJENA PROJEKTNOG TIMA PARTNERA 2** | **Broj bodova** |
| 1. | U kojoj mjeri je sastav tima/broj članova tima u skladu s obujmom projekta? |  |
|  | **OCJENA PROJEKTNOG TIMA PARTNERA 3** | **Broj bodova** |
| 1. | U kojoj mjeri je sastav tima/broj članova tima u skladu s obujmom projekta? |  |
|  | **Ukupno** |  |
| **V** | **VREDNOVANJE I ODRŽIVOST PROJEKTA** | **Broj bodova** |
| 1. | Koliko je jasno razrađen hodogram aktivnosti za izradu projekta? |  |
| 2. | Da li je i u kojem obimu predviđena suradnja s institucijama relevatnim za kvalitetnu provedbu projekta? |  |
| 3. | U kojoj mjeri postoji vizija uključivanja predlagatelja/donositelja/provoditelja javnih politika u moguću provedbu predloženog projekta? |  |
|  | **Ukupno** |  |
|  | **SVEUKUPNO:** |  |

Temeljem provedene procjene prijava, Povjerenstvo će sastaviti listu odabranih projekata, rangiranih prema bodovima koje su postigli u procesu procjene a čiji zatraženi iznos zajedno ne premašuje ukupni planirani iznos javnog poziva.

**(C) OBAVIJEST O DONESENOJ ODLUCI O DODJELI BESPOVRATNIH SREDSTAVA**

Odluku o dodjeli bespovratnih sredstava Ministarstvo turizma objaviti će na web stranicama: [www.mint.hr](http://www.mint.hr).

**(D) UGOVARANJE I PLAĆANJE ODOBRENIH SREDSTAVA**

Ministarstvo će s prijaviteljima školama kojima će biti odobrena bespovratna sredstva potpisati ugovore o financiranju izrade projekta sukladno Odluci o dodjeli bespovratnih sredstava po ovom Javnom pozivu u roku od 15 dana od objave Odluke.

Prijavitelji-korisnici sredstava će priložiti solemniziranu bjanko zadužnicu kao sredstvo osiguranja namjenskog korištenja sredstava.

Ministarstvo će, po primitku solemniziranih bjanko zadužnica izvršiti uplate odobrenih sredstava na žiro račun korisnika u cjelosti u roku 15 dana od potpisivanja ugovora.

Ukoliko je odobren projekt koji je prijavljen kao partnerski, Ministarstvo potpisuje jedan ugovor sa svim partnerima.

|  |
| --- |
| ***2.6 Rok za izradu projekata i dostava dokaznica*** |

1. **Krajnji rok** za provedbu prijavljenih projekata je **16. lipnja 2015. godine**.
2. **Obrasci i prilozi** koje treba dostaviti do navedenog roka:
* Pisano izvješće
* Obrazac financijskog izvješća s prilozima:
* za bezgotovinska plaćanja - preslike računa koji glase na Korisnika i partnera (ukoliko je projekt prijavljen u partnerstvu) te pripadajući izvod
* za gotovinska plaćanja - preslike računa koji glase na Korisnika i partnera (ukoliko je projekt prijavljen u partnerstvu), preslike isplatnica iz blagajne i blagajničkog izvješća
* dokaznicu o isplati naknade voditelju-profesoru/mentoru
* ostalu dokumentaciju – preslike putnih naloga s pripadajućim prilozima, preslike dokumenata na temelju kojih su obavljana plaćanja (ugovori, sporazumi, obračuni honorara) i sl.
* Listu članova tima s podacima i potpisima
* Dokaznice koje potvrđuju konzultacije/suradnju s drugim institucijama (bilješke, preslike elektronske pošte i sl.)
* Power point prezentaciju na hrvatskom i jednom stranom jeziku u papirnatom obliku
* Power point prezentaciju na hrvatskom i jednom stranom jeziku u elektronskom obliku

|  |
| --- |
| ***2.7 Izbor najboljih projekata i njihova prezentacija na Danima hrvatskog turizma*** |

Ministarstvo turizma ustrojava posebno Povjerenstvo od 9 članova, predstavnika Ministarstva turizma, Agencije za strukovno obrazovanje i obrazovanje odraslih, HTZ-a, HGK, Udruge poslodavaca u hotelijerstvu Hrvatske, Udruge hrvatskih putničkih agencija, Udruge kampova Hrvatske.

Povjerenstvo će od pristiglih projekata za čiju izradu su odobrena bespovratna sredstva izabrati tri najbolja projekta koja će timovi izabranih škola predstaviti na Danima hrvatskog turizma. Troškove puta i smještaja (prema potrebi) nagrađenih snositi će Ministarstvo turizma.

Ministarstvo će odluku Povjerenstva objaviti na svojim internet stranicama, a škole, čiji projekti će biti izabrani biti će o tome, kao i daljnjoj proceduri obaviještene pisanim putem.

|  |
| --- |
| ***2.8 Indikativni kalendar postupka Javnog poziva*** |

|  |  |
| --- | --- |
| **Faze natječajnog postupka** | **Datum** |
| **Objava natječaja** | 30.01.2015. |
| **Rok za slanje prijava** | 02.03.2015. |
| **Rok za donošenje Odluke o dodjeli bespovratnih sredstava** | 12.03.2015. |
| **Rok za objavu Odluke o dodjeli bespovratnih sredstava** | 13.03.2015. |
| **Rok za ugovaranje** | 20.03.2015. |
| **Rok za donošenje Odluke o odabiru najbolja tri projekta** | 30.06.2015. |
| **Rok za objavu Odluke o odabiru najbolja tri projekta** | 06.07.2015. |

Ministarstvo turizma ima mogućnost ažuriranja ovog indikativnog kalendara. Obavijest o tome, kao i ažurirana tablica, objaviti će se na web stranici: [www.mint.hr](http://www.mint.hr).